The Royale
<s>The Royale je epizoda američke science fiction TV-serije Star Trek: The Next Generation, premijerno prikazana 27. marta 1989. godine.</s><s>Radnja prikazuje kako se članovi posade USS Enterprise, istražujući neobične artefakte na planeti na kojoj nema života, nađu u hotelu iz kojeg nema izlaza.</s>

<s>Scenarij za epizodu je napisala Tracy Tormé, koja je poslije bila toliko nezadovoljna produkcijom da je tražila da ju se na špici navede pod pseudonimom "Keith Mills".</s><s>U epizodi se spominje Fermatov posljednji teorem i tvrdi da za njega nikada nije pronađen dokaz; relativno brzo nakon premijere, godine 1995. je dokaz pronašao britanski matematičar Andrew Wiles, a što je poslije spomenuto u Facets, epizodi TV-serije Star Trek: Deep Space Nine.</s>

<s>Radnja</s>

<s>Tijekom misije u dotada neistraženom sustavu, Enterprise otkriva komad metala sa oznakama Zračnih Snaga Sjedinjenih Američkih Država.</s>

<s>Riker, Worf i Data teleportiraju se u blizini zgrade na obližnjem planetu, nadajući se da će pronaći vezu između građevine i pronađenog komada metala.</s><s>Prošavši kroz rotirajuća vrata, nađu se u kasinu hotela Royale te odmah izgube vezu sa Enterpriseom.</s><s>Pokušaju izaći van zgrade ali ne uspijevaju; pri svakom pokušaju izlaska vrate se u predvorje kasina, prepuno zaposlenika i gostiju kod kojih trikorder očitava znakove života.</s>

<s>Dok traže izlaz, životna drama hotelskog poslužitelja koji se treba suočiti sa zlim kockarom zbog žene koju voli odvija im se pred očima.</s><s>U jednoj od soba hotela, ekipa pronalazi tijelo časnika Američkih Zračnih Snaga, a među njegovim ostacima roman nazvan "The Hotel Royal,".</s><s>Ubrzo shvaćaju kako roman govori upravo o hotelu u kojem su se našli.</s><s>Kasnije, ekipa uspijeva uspostaviti vezu s Enterpriseom te istovremeno pročitavši časnikov dnevnik, Data sazna kako su zgradu stvorili tuđinci koji su pronašli ozlijeđenog časnika.</s><s>Oni su roman shvatili kao stvaran opis planeta s kojeg je došao časnik te su prema njemu odlučili stvoriti određenu iluziju njegovog «rodnog planeta» kako bi se bolje osjećao.</s>

<s>Nešto kasnije, Riker shvati da je ključ za izlazak iz zgrade u knjizi.</s><s>Picard otkrije Rikeru da priča završi nakon što "strani ulagači" kupe hotel.</s><s>Data, izračunavajući postotke kod kockarskih stolova, pobijedi hotel te ga time kupi, i zajedno s Rikerom i Worfom pobjegne iz vječne drame.</s>

<s>Izvori</s>

<s>Vanjske veze</s>

<s>"The Royale" rewatch by Keith R. A. DeCandido</s>

<s>TV-epizode 1989.</s><s>Epizode serije Star Trek: The Next Generation</s>

